P6_TA(2005)0250

Συγκεκριμένα περιοριστικά μέτρα κατά προσώπων που εμποδίζουν την ειρηνευτική διαδικασία και παραβιάζουν το διεθνές δίκαιο στο πλαίσιο της σύγκρουσης στην περιοχή του Νταρφούρ στο Σουδάν *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά την επιβολή συγκεκριμένων περιοριστικών μέτρων κατά ορισμένων προσώπων που εμποδίζουν την ειρηνευτική διαδικασία και παραβιάζουν το διεθνές δίκαιο στο πλαίσιο της σύγκρουσης στην περιοχή του Νταρφούρ στο Σουδάν (COM(2005)0180 — C6-0138/2005 — 2005/0068(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0180) [1],

- έχοντας υπόψη το κείμενο του Συμβουλίου (8910/2005),

- έχοντας υπόψη την κοινή θέση του Συμβουλίου 2005/411/ΚΕΠΠΑ [2],

- έχοντας υπόψη τα άρθρα 60 και 301 της Συνθήκης ΕΚ,

- έχοντας υπόψη το άρθρο 308 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0138/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων και τη γνωμοδότηση της Επιτροπής Ανάπτυξης (A6-0186/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική αναφορά 2α (νέα)

| Έχοντας υπόψη την έκθεση της Διεθνούς Εξεταστικής Επιτροπής για το Νταρφούρ (η οποία συγκροτήθηκε κατ' εφαρμογήν του ψηφίσματος 1564(2004) του Συμβουλίου Ασφαλείας των Ηνωμένων Εθνών της 18ης Σεπτεμβρίου 2004), |

Τροπολογία 2

Αιτιολογική σκέψη 2

(2) Η Κοινή Θέση 2005/XXX/ΚΕΠΠΑ προβλέπει, μεταξύ άλλων, μέτρα δέσμευσης των κεφαλαίων και των οικονομικών πόρων προσώπων τα οποία, όπως ορίζεται από την Επιτροπή Κυρώσεων των Ηνωμένων Εθνών, εμποδίζουν την ειρηνευτική διαδικασία και απειλούν τη σταθερότητα στο Νταρφούρ και στην περιοχή, προβαίνοντας είτε σε παραβιάσεις του διεθνούς ανθρωπιστικού δικαίου ή του δικαίου για τα δικαιώματα του ανθρώπου, ή διαπράττουν άλλες φρικαλεότητες, παραβιάζοντας το εμπάργκο όπλων ή είναι υπεύθυνα για ορισμένες επιθετικές επιχειρήσεις στρατιωτικών πτήσεων. Τα μέτρα αυτά εμπίπτουν στο πεδίο εφαρμογής της συνθήκης και ως εκ τούτου, για να αποφευχθεί η στρέβλωση του ανταγωνισμού, απαιτείται κοινοτική νομοθεσία για την εφαρμογή τους καθόσον αφορά την Κοινότητα. | (2) Η κοινή θέση 2005/411/ΚΕΠΠΑ προβλέπει, μεταξύ άλλων, μέτρα δέσμευσης των κεφαλαίων και των οικονομικών πόρων προσώπων τα οποία, όπως ορίζεται από την Επιτροπή Κυρώσεων των Ηνωμένων Εθνών, εμποδίζουν την ειρηνευτική διαδικασία και απειλούν τη σταθερότητα στο Νταρφούρ και στην περιοχή, προβαίνοντας είτε σε παραβιάσεις του διεθνούς ανθρωπιστικού δικαίου ή του δικαίου για τα δικαιώματα του ανθρώπου, ή διαπράττουν άλλες φρικαλεότητες, παραβιάζοντας το εμπάργκο όπλων ή είναι υπεύθυνα για ορισμένες επιθετικές επιχειρήσεις στρατιωτικών πτήσεων. Τα μέτρα αυτά των οποίων η επί τόπου αποτελεσματικότητα και οι σχετικές επιπτώσεις για τη διασφάλιση της παύσης των μαζικών παραβιάσεων των ανθρωπίνων δικαιωμάτων θα πρέπει να αξιολογηθούν από μηχανισμούς που αναμένεται να καθοριστούν, εμπίπτουν στο πεδίο εφαρμογής της συνθήκης και ως εκ τούτου, για να αποφευχθεί η στρέβλωση του ανταγωνισμού, απαιτείται κοινοτική νομοθεσία για την εφαρμογή τους καθόσον αφορά την Κοινότητα. |

Τροπολογία 3

Αιτιολογική σκέψη 3α (νέα)

| (3α) Στο πλαίσιο της εφαρμογής των μέτρων που προβλέπονται στο ψήφισμα 1591(2005) του Συμβουλίου Ασφαλείας των Ηνωμένων Εθνών, η Κοινότητα διασφαλίζει ότι τα μέτρα αυτά αποτελούν αντικείμενο συντονισμού με τις τρέχουσες διαδικασίες στο πλαίσιο της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 [3], ιδίως τα άρθρα 8 και 96 αυτής. |

Τροπολογία 4

Αιτιολογική σκέψη 3β (νέα)

| (3β) Τα μέτρα που προβλέπει ο παρών κανονισμός δεν επηρεάζουν επ' ουδενί την λήψη άλλων μέτρων προκειμένου για την εφαρμογή της συμφωνίας κατάπαυσης του πυρός που υπεγράφη στη Ντζαμένα στις 8 Απριλίου 2004, ούτε την υποχρέωση δίωξης και εκδίκασης, σύμφωνα με τις διατάξεις των διεθνών συμβάσεων για την προστασία των δικαιωμάτων του ανθρώπου, προσώπων που είναι ύποπτα για τη διάπραξη σοβαρών παραβιάσεων των ανθρωπίνων δικαιωμάτων και του διεθνούς ανθρωπιστικού δικαίου, ούτε τη συνέχιση της έρευνας, από τον εισαγγελέα του Διεθνούς Ποινικού Δικαστηρίου, για τα εγκλήματα που διεπράχθησαν στο Νταρφούρ, με βάση την παραπομπή ad hoc του θέματος από το Συμβούλιο Ασφαλείας στο Διεθνές Δικαστήριο, όπως προκύπτει από το ψήφισμα 1593(2005). |

Τροπολογία 5

Άρθρο 2, παράγραφος 1

1. Δεσμεύονται όλα τα κεφάλαια και όλοι οι οικονομικοί πόροι που βρίσκονται στην ιδιοκτησία ή κατοχή φυσικών ή νομικών προσώπων, οντοτήτων ή οργανισμών που περιλαμβάνονται στο παράρτημα Ι. | 1. Δεσμεύονται όλα τα κεφάλαια και όλοι οι οικονομικοί πόροι που βρίσκονται στην ιδιοκτησία ή κατοχή φυσικών ή νομικών προσώπων, οντοτήτων ή οργανισμών που περιλαμβάνονται στον κατάλογο που καταρτίζει η Επιτροπή σύμφωνα με το άρθρο 10. |

Τροπολογία 6

Άρθρο 2, παράγραφος 2

2. Κανένα κεφάλαιο ή οικονομικός πόρος δεν θα διατεθεί, άμεσα ή έμμεσα, στα φυσικά ή νομικά πρόσωπα, ή οντότητες που περιλαμβάνονται στο παράρτημα Ι ή προς όφελός τους. | 2. Κανένα κεφάλαιο ή οικονομικός πόρος δεν θα διατεθεί, άμεσα ή έμμεσα, στα φυσικά ή νομικά πρόσωπα, ή οντότητες που περιλαμβάνονται στον κατάλογο που καταρτίζει η Επιτροπή σύμφωνα με το άρθρο 10 ή προς όφελός τους. |

Τροπολογία 7

Άρθρο 4, στοιχείο γ)

γ)η ικανοποίηση του προνομίου ή της δικαστικής απόφασης δεν γίνεται προς όφελος προσώπου, οντότητας ή οργανισμού που κατονομάζεται στο παράρτημα Ι· | γ)η ικανοποίηση του προνομίου ή της δικαστικής απόφασης δεν γίνεται προς όφελος προσώπου, οντότητας ή οργανισμού που κατονομάζεται στον κατάλογο που καταρτίζει η Επιτροπή σύμφωνα με το άρθρο 10· |

Τροπολογία 8

Άρθρο 7, παράγραφος 3

3. Κάθε πληροφορία που παρέχεται ή λαμβάνεται σύμφωνα με τις παραγράφους 1 και 2 χρησιμοποιείται μόνο για τους σκοπούς για τους οποίους παρεσχέθη ή ελήφθη. | 3. Κάθε πληροφορία που παρέχεται ή λαμβάνεται σύμφωνα με τις παραγράφους 1 και 2 χρησιμοποιείται μόνο για τους σκοπούς για τους οποίους παρεσχέθη ή ελήφθη. Χρησιμοποιείται αποκλειστικά και μόνον για την περίοδο που είναι απαραίτητη για τη διεξαγωγή των πράξεων δέσμευσης των περιουσιακών στοιχείων και υπόκειται σε καθεστώς που εγγυάται την προστασία των δεδομένων. |

Τροπολογία 9

Άρθρο 8α (νέο)

| Άρθρο 8α Τα φυσικά και νομικά πρόσωπα, καθώς και οι οντότητες και οι φορείς των οποίων κεφάλαια δεσμεύθηκαν αδίκως, αποζημιώνονται με ποσό το οποίο αντιστοιχεί στη φύση και στο μέγεθος της ζημίας την οποία υπέστησαν αδίκως. |

Τροπολογία 10

Άρθρο 10, παράγραφος 1

1. Η Επιτροπή εξουσιοδοτείται: α)να τροποποιεί το παράρτημα Ι βάσει αποφάσεων που λαμβάνονται είτε από το Συμβούλιο Ασφαλείας των Ηνωμένων Εθνών είτε από την Επιτροπή Κυρώσεων· καιβ)να τροποποιεί το παράρτημα ΙΙ βάσει των πληροφοριών που παρέχουν τα κράτη μέλη. | 1. Η Επιτροπή εξουσιοδοτείται, μετά από διαβούλευση με το Ευρωπαϊκό Κοινοβούλιο: α)να καταρτίζει και να τροποποιεί, βάσει αποφάσεων που λαμβάνονται είτε από το Συμβούλιο Ασφαλείας των Ηνωμένων Εθνών είτε από την Επιτροπή Κυρώσεων, κατάλογο φυσικών ή νομικών προσώπων, οντοτήτων ή φορέων που αναφέρονται στο άρθρο 2 και των οποίων τα κεφάλαια και οι οικονομικοί πόροι πρέπει να δεσμευθούν, να διορθώνει τον κατάλογο αυτόν σε περίπτωση αποδεδειγμένου σφάλματος, καιβ)να τροποποιείτο παράρτημα βάσει των πληροφοριών που παρέχουν τα κράτη μέλη.Η κατάρτιση και η τροποποίηση του καταλόγου που αναφέρεται στην παράγραφο 1, στοιχείο α), αποτελούν αντικείμενο πρότερης ενημέρωσης από την Επιτροπή, σε εμπιστευτική βάση, την επιτροπή του Ευρωπαϊκού Κοινοβουλίου αρμόδια για τις πολιτικές ελευθερίες, τη δικαιοσύνη και τις εσωτερικές υποθέσεις, και την επιτροπή αρμόδια για την ανάπτυξη. |

Τροπολογία 11

Παράρτημα Ι

| Διαγράφεται |

[1] Δεν έχει δημοσιευθεί ακόμη στην Επίσημη Εφημερίδα.

[2] EE L 139 της 2.6.2005, σ. 25.

[3] ΕΕ L 317 της 15.12.2000, σ. 3.

--------------------------------------------------